Anno ab Incarnatione Domini Mo Co XXXo Io Humbertus Coloniacensis construxit abbatiam quae Miratorium dicitur in archiepiscopatu Lugdunensi tempore domni Petri archiepiscopi et Willelmi comitis Matisconensis a quo terram eamdem tenebat, deditque fratribus ibidem Deo servientibus consensu et concessu uxoris et filiorum suorum Guerrici, Willelmi, Humberti et Willelmi comitis omnem terram quam ibi habebat et nemus eidem terrae contiguum quod Bileium dicitur. Concessit etiam quidquid Miratorienses monachi ab ejus hominibus quoquo loco vel quolibet modo possent acquirere necnon et per omnem terram suam pascua et nemora eorumdem usui necessaria. Hujus rei testes sunt Rainaldus de Cusiaco, Milo de Belloforti, Aimo Lumbel de Cusello, Guido Bardulphus. Dedit etiam terram apud Gisiacun in qua fratres praedicti vineam aedificaverunt et partim ab hominibus ejus ipso adjuvante emerunt videlicet a Girino et ab Aimone et fratribus suis de Septem Chavanis et a Widone Marescaldo et filiis suis. Quam venditionem Girini, ipso eunte Jerusalem nepotes sui laudaverunt videlicet Lambertus et Wido et Willelmus et Bemardus pater eorum. Dedit iterum terram de Lisiniaco eisdem fratribus teste Humberto de Toria et Girardo de Chavannis, similiter et colongiam unam in Nauns quae erat Dalmavaco de Vareiaco laudante uxore sua et filiis suis Guidone videlicet atque Dalmatio et Bernardo. Tempore vero procedente dominus Guerricus praedicti Humberti filius anno Mo Co Lo VIo cumbam Ossei et omnem terram praedictae cumbae circumquaque adjacentem fratribus praedictis pro centum solidis vendidit, laudante Humberto fratre suo, cujus termini sunt a via Lisiniaci quae dicitur via Perlessar Willelmi Asterii usque ad terminum campi Guidonis Titelli a parte australi quae dedit Deo et fratribus Miratorii et habuit inde duos solidos et dimidium, et a termino illo per juxta campum usque ad crossam Vongeii, et a crossa illa usque ad terminum Bellofortis et Calendiniaci. Testes sunt Gauterius de Castello Reinaldi, Aimo major de Minceio, et David praepositus. Hoc idem concesserunt homines qui ab eo terram illam tenebant videlicet Guido sacerdos et fratres ejus Stephanus et Petrus, Stephanus sacerdos de Septem Chavannis, et fratres ejus Aimo et Arcux, Aimo eorum avunculus, Girinus et nepotes sui videlicet Lambertus et Aimo, et Wido et Willelmus, Guido Titellus, Aimo et Hugo de Forchi, David praepositus, et Guido Malez frater suus, Hugo et Bernardus de Chisia, Hugo Bilinus et fratres ejus, Bemardus Adtedux, et Stephanus frater suus. Inde testes sunt Nantelmus et Albertus monachi, Guido et Stephanus sacerdotes de Gisiaco, Guido Bardulphus, Aimo Lumb. Idem vero Guirricus anno ab Incarnatione Domini Mo Co Lo VIIIo erga praedictos fratres de quibusdam terris et de decimis quas a Guidone Bardulpho, laudante et adjuvante fratre suo Humberto acquisierunt et maxime de cumba Osseii calumniam movit, quam calumniam fratres pacificare cupientes per manus Willelmi Vicarii tunc prioris de Frontoniaco, et Rogerii fratris sui, et Pontii Vicarii, et Willelmi Caler de Coloniaco ad diem pacis convenerunt. Quae pax eodem anno Deo adjuvante sic fuit composita videlicet terram praedictam de Osseio ac decimas praedictas et omnia quae ab exordio abbatiae a patre suo et ab ipso et a cunctis hominibus suis, quocumque modo possedissent, remota omni querela Deo et B. Mariae et ordini Cistercii fideliter dedit et concessit, et fratres dederunt ei trecentos solidos et unum palafredum ferrant. Cujus rei testes sunt Guido abbas, Simon monachus, Willelmus Vicarius, Rogerius Vicarius frater suus, Pontius Vicarius, Willelmus Calers, qui fuerunt accordatores, Hugo de Loco Nacto, Humbertus de Tria, Hugo Bastardus frater G., Eschafis famulus Guillelmi, Richardus de Caponerest, Tetardus de Cosantia. Qui postea veniens in capitulo Miratorii hoc idem praesentibus fratribus laudavit firmamque pacem in perpetuum tenere promisit. Deinde sacramento confirmavit quod si iam ipse vel quisquam suorum super his injuriam faceret vel de substantia fratrum aliquid auferet si infra septem dierum spatium ex quo conventus fuerit ab abbate vel ab aliquo suorum, non restitueretur, in uno castrorum suorum scilicet in Cabrello vel in Andalost maneret, nec inde exiret quousque damnum ex integro persolveretur. Hujus rei testes sunt conventus monachorum et conversorum ibidem praesentium et Guido de Mugnet prior Gignaci, Jocerannus de Vogneio monachus suus, Pontius Vicarius, Petrus praepositus de Gigniaco, et Reinardus famulus prioris, et David praepositus de Gisiaco. Et ut hoc ipsum ratum haberetur, jussit hanc chartam facere, et sigillo domni Eraclii Lugdunensis archiepiscopi Apostolicae Sedis legati, et Stephani atque Girardi comitum, et suo proprio confirmare.